pythainlp/thai-wiki-dataset-v4 huggingface dataset:
สโมสรฟุตบอลเชลซีในฤดูกาล 2022–23

ฤดูกาล 2022–23 เป็นฤดูกาลที่ 109 อย่างเป็นทางการของ เชลซี, ฤดูกาลที่ 34 ติดต่อกันในระดับสูงสุดของฟุตบอลอังกฤษ, ฤดูกาลที่ 31 ติดต่อกันใน พรีเมียร์ลีก, และปีที่ 117 ในการก่อตั้งสโมสรฟุตบอล. ฤดูกาลนี้ครอบคลุมช่วงเวลาตั้งแต่วันที่ 1 กรกฎาคม ค.ศ. 2022 ถึง 30 มิถุนายน ค.ศ. 2023.
นี่เป็นครั้งแรกในประวัติศาสตร์ของเชลซีนั้นพวกเขาอยู่ภายใต้ผู้จัดการทีมที่แตกต่างถึงสี่คนในฤดูกาลเดียว.
ผู้เล่น.
หมายเหตุ:
การซื้อ-ขายผู้เล่น.
ภาพรวมการซื้อ-ขายนักเตะ.
<templatestyles src="Col-begin/styles.css"/>
ปรี-ซีซันและกระชับมิตร.
เชลซีประกาศว่าพวกเขาออกเดินทางสู่ สหรัฐอเมริกา ที่จะเป็นส่วนหนึ่งใน เอฟซี ซีรีส์ กับกระชับมิตรที่พบกับ อาร์เซนอล. หนึ่งเดือนต่อมาสโมสรได้ประกาศโปรแกรมการแข่งขันอีกสองนัดซึ่งเป็นส่วนหนึ่งของ เอฟซี ซีรีส์, พบกับ อาเมริกา และ ชาร์ลอตต์ เอฟซี. เมื่อวันที่ 6 กรกฎาคม, เชลซีได้ยืนยันว่าพวกเขาจะเล่น อูดีเนเซ ใน อิตาลี หลังจากอเมริกันทัวร์.
ระหว่างช่วงพักเบรกกลางฤดูกาลฤดูหนาว, สโมสรประกาศหนึ่งแมตช์กระชับมิตรกับ แอสตันวิลลา ใน อาบูดาบี.
      ชนะ
      เสมอ
      แพ้
      โปรแกรมนัดต่อไป
การแข่งขัน.
พรีเมียร์ลีก.
แมตช์.
โปรแกรมการแข่งขันลีกได้ประกาศไปเมื่อวันที่ 16 มิถุนายน ค.ศ. 2022.
เอฟเอคัพ.
      ชนะ
      เสมอ
      แพ้
      โปรแกรมนัดต่อไป
อีเอฟแอลคัพ.
      ชนะ
      เสมอ
      แพ้
      โปรแกรมนัดต่อไป
ยูฟ่าแชมเปียนส์ลีก.
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้ายได้จัดขึ้นเมื่อวันที่ 7 พฤศจิกายน ค.ศ. 2022.
เชลซีถูกจับสลากพบกับทีมจากเยอรมัน โบรุสซีอาดอร์ทมุนท์ ในรอบ 16 ทีมสุดท้าย, กับเลกแรกออกไปเยือนจากนั้นกลับมาเล่นในบ้านในฐานะที่พวกเขาก้าวหน้าในฐานะแชมป์กลุ่ม.
รอบก่อนรองชนะเลิศ.
การจับสลากรอบก่อนรองชนะเลิศจะจัดขึ้นในวันที่ 17 มีนาคม ค.ศ. 2023.
เชลซีถูกจับสลากพบกับทีมจากสเปนและเป็นแชมป์เก่า เรอัลมาดริด, กับเลกแรกออกไปเยือนมาสู่เกมเหย้า.
สาหร่ายพวงองุ่น

สาหร่ายพวงองุ่น (ชื่อวิทยาศาสตร์: "Caulerpa lentillifera") เป็นสาหร่ายสีเขียวในชั้น Ulvophyceae มีถิ่นกำเนิดตามชายฝั่งทะเลในแถบอินโดแปซิฟิก เป็นหนึ่งในสาหร่ายกินได้ในสกุล "Caulerpa" ที่ได้รับความนิยมมากที่สุด เนื่องจากมีเนื้อสัมผัสที่นุ่มและชุ่มฉ่ำ นิยมรับประทานในเอเชียตะวันออกเฉียงใต้ โอเชียเนีย และเอเชียตะวันออก สาหร่ายพวงองุ่นถูกเพาะเลี้ยงในเชิงพาณิชย์ครั้งแรกในฟิลิปปินส์ในปี 1950 ตามมาด้วยญี่ปุ่นในปี 1986 ทั้งสองประเทศนี้ยังคงเป็นผู้บริโภคสาหร่ายพวงองุ่นอันดับต้น ๆ การเพาะเลี้ยงได้แพร่กระจายไปยังประเทศอื่น ๆ เช่น ญี่ปุ่น เวียดนาม ไต้หวัน และจีน
การเพาะปลูกเชิงพาณิชย์.
ดั้งเดิมสาหร่ายพวงองุ่นถูกเก็บเกี่ยวโดยตรงจากทะเล การเพาะปลูกสาหร่ายพวงองุ่นในเชิงพาณิชย์ครั้งแรกเกิดขึ้นในปี 1950 ในเมืองเซบู ประเทศฟิลิปปินส์ หลังจากการนำสาหร่ายพวงองุ่นไปเลี้ยงในบ่อปลาโดยไม่ได้ตั้งใจ ปัจจุบันมีบ่อเลี้ยงสาหร่ายพวงองุ่นประมาณ 400 เฮกตาร์ในเซบู โดยผลิตสาหร่ายพวงองุ่น สดได้ประมาณ 12 ถึง 15 ตันต่อปี โดยปกติแล้วจะเก็บเกี่ยวหลังจากปลูกครั้งแรก 2 เดือน และเก็บเกี่ยวหลังจากนั้นทุก 2 สัปดาห์ขึ้นอยู่กับอัตราการเติบโต
การเพาะปลูกเชิงพาณิชย์ในประเทศญี่ปุ่นเริ่มต้นในปี 1986 โดยปลูกในบ่อน้ำในน้ำอุ่นของโอกินาวะ การเพาะปลูกเชิงพาณิชย์ได้แพร่กระจายไปยังประเทศอื่น ๆ รวมทั้งเวียดนาม ไต้หวัน และจีน (ในฝูเจี้ยนและไหหลำ) ส่วนใหญ่ใช้สำหรับบริโภคภายในประเทศ แต่ยังมีสำหรับส่งออกไปยังประเทศญี่ปุ่นด้วย
การใช้ในการทำอาหาร.
"Caulerpa lentillifera" เช่นเดียวกันกับ "C. racemosa" เป็นอาหารดั้งเดิมของเอเชียตะวันออกเฉียงใต้ โอเชียเนีย และเอเชียตะวันออก มักจะกินทั้งอย่างนั้นหรือกินในสลัด คนที่ทานมักระบุว่าสาหร่ายพวงองุ่นมีรสชาติ "เหมือนมหาสมุทร" นอกจากนั้นยังอุดมไปด้วยไอโอดีน
ในฟิลิปปินส์ สาหร่ายพวงองุ่นมักรู้จักกันในชื่อ "latô" หรือ "arosep" มักจะรับประทานดิบโดยทำเป็นสลัด ("ensaladang lato") หลังจากชะล้างสาหร่ายพวงองุ่นด้วยน้ำสะอาดผสมกับหอมแดงสับและมะเขือเทศสด ปรุงรสด้วยน้ำปลาหรือบาโกอองและน้ำส้มสายชู ความนิยมได้แพร่กระจายไปยังรัฐซาบะฮ์ของมาเลเซียด้วย (ซึ่งสะกดว่า latok) เนื่องจากการอพยพของชาวบาเจา
ในโอกินาว่าประเทศญี่ปุ่น สาหร่ายพวงองุ่นมีชื่อเรียกกันว่า "อุมิบุโด"  ซึ่งแปลว่า "องุ่นทะเล" รับประทานโดยการจุ่มพนซุ ทำเป็นซูชิ ใส่สลัด หรือทานทั้งอย่างนั้น
สาหร่ายพวงองุ่นยังมีรับประทานกันในเวียดนามซึ่งเรียกว่า "rong nho" หรือ "rong nho biển" ซึ่งหมายถึง "สาหร่ายองุ่น" ในประเทศเกาหลีเรียกกันว่า "bada podo" (바다포도) ซึ่งหมายถึง "องุ่นทะเล"; และในประเทศอินโดนีเซีย (โดยเฉพาะบาหลี) ซึ่งเรียกว่า "bulung"
ประโยชน์ต่อสุขภาพ.
มีรายงานเกี่ยวกับประโยชน์ต่อสุขภาพของสาหร่ายพวงองุ่นหลายประการซึ่งรวมถึงคุณสมบัติในการลดไขมันและเบาหวาน
โนริ

โนริ  เป็นสาหร่ายที่รับประทานได้แห้งที่ใช้ในอาหารญี่ปุ่น ทำมาจากสาหร่ายสีแดงในสกุล "Pyropia" ได้แก่ "P. yezoensis" และ "P. tenera" มีรสชาติที่เข้มข้นและโดดเด่น และมักใช้ห่อซูชิหรือโอนิงิริ (ข้าวปั้น)
กระบวนการทำแผ่นโนริชเริ่มต้นด้วยการหั่นย่อยและตากไว้บนชั้น กระบวนการนี้คล้ายกับการทำกระดาษ หลังทำเสร็จแล้วจะนำไปขายเป็นแพ็คในร้านขายของชำสำหรับใช้ในการทำอาหาร เนื่องจากแผ่นโนริดูดซับน้ำจากอากาศและย่อยสลายได้ง่าย จึงจำเป็นต้องใช้สารดูดความชื้นเมื่อต้องการเก็บโนริเป็นเวลานาน
การใช้ในการทำอาหาร.
โดยทั่วไปจะใช้โนริจะใช้ห่อซูชิและโอนิงิริ นอกจากนี้ยังเป็นเครื่องปรุงในการเตรียมเส้นก๋วยเตี๋ยวและซุป โดยทั่วไปแล้วโนริจะถูกนำไปย่างก่อนบริโภค ("yaki-nori") ผลิตภัณฑ์รองที่พบได้ทั่วไปคือโนริปิ้งและปรุงรส ("ajitsuke-nori") ซึ่งมาจากการใส่เครื่องปรุง (ไม่แน่นอน แต่โดยทั่วไปแล้วคือ ซอสถั่วเหลือง น้ำตาล สาเก มิริง และเครื่องปรุงรสอื่น ๆ) ระหว่างกระบวนการย่าง โนริบางครั้งยังใช้สำหรับตกแต่งอาหาร
นอกจากนี้ผลิตภัณฑ์ที่เกี่ยวข้องซึ่งเตรียมจากสาหร่ายสีเขียว "Monostroma" และ "Enteromorpha" แทนสาหร่ายสีแดงที่ใช้ในโนริ เรียกว่าอาโอโนริ  ใช้เป็นสมุนไพรในอาหารประจำวัน เช่น โอโกโนมิยากิและยากิโซบะ
เห็ดที่รับประทานได้

เห็ดที่รับประทานได้เป็นส่วนเนื้อที่กินได้ของเห็ดหลายสปีชีส์ ซึ่งเป็นเห็ดราชนิดหนึ่ง สามารถพบได้ทั้งใต้พื้นดิน (hypogeous) หรือเหนือพื้นดิน (epigeous) ซึ่งเป็นสถานที่มือสามารถหยิบได้ ความสามารถในการบริโภคอาจกำหนดโดยเกณฑ์อย่างการไม่เป็นพิษต่อมนุษย์และมีรสชาติและกลิ่นที่พึงประสงค์ เห็ดที่รับประทานได้นั้นถูกบริโภคเพื่อคุณค่าทางโภชนาการและคุณค่าทางอาหาร เห็ดอย่างเห็ดหอมแห้งเป็นแหล่งของรสอูมามิ#เปลี่ยนทาง 
เห็ดที่รับประทานได้มีอยู่หลายชนิดซึ่งรวมทั้งที่เก็บเกี่ยวได้ในป่าและที่ปลูกได้ เห็ดป่าหาง่ายและเห็ดที่เพาะปลูกได้ง่ายพบได้ทั่วไปในท้องตลาด ในขณะที่เห็ดที่หาได้ยาก (เช่น เห็ดทรัฟเฟิล เห็ดมัตสึทาเกะ และมอเรล) อาจเก็บเกี่ยวในจำนวนน้อยกว่าโดยนักเก็บเกี่ยวเฉพาะตัว การเตรียมอาหารบางอย่างอาจสามารถเปลี่ยนจากเห็ดมีพิษบางชนิดเป็นเห็ดเหมาะสมสำหรับการบริโภคได้
ก่อนที่จะสันนิษฐานว่าเห็ดป่าชนิดใดที่กินได้ เห็ดนั้นควรมีการระบุที่แม่นยำก่อน การระบุอย่างแม่นยำและการระบุชนิดพันธุ์อย่างถูกต้องเป็นวิธีเดียวในการรับประกันความปลอดภัยในการรับประทาน และเป็นหนทางเดียวในการป้องกันอุบัติเหตุที่สามารถเกิดขึ้นได้ เห็ดบางชนิดที่กินได้สำหรับคนส่วนใหญ่สามารถทำให้เกิดอาการแพ้ในบางคน และเห็ดที่เก่าหรือเก็บไว้อย่างไม่เหมาะสมอาจทำให้เป็นพิษได้ ดังนั้นจึงควรให้ความระมัดระวังเป็นอย่างยิ่งเมื่อรับประทานเห็ดใดเป็นครั้งแรก และควรบริโภคในปริมาณเล็กน้อยเท่านั้นในกรณีที่เกิดอาการแพ้ เห็ดมีพิษร้ายแรงที่มักถูกสับสนกับเห็ดที่รับประทานได้ และมีส่วนทำให้เกิดพิษร้ายแรงหลายอย่าง ได้แก่ เห็ดหลายชนิดในสกุล "Amanita" โดยเฉพาะ "Amanita phalloides" หรือเห็ดระโงกหิน แม้แต่เห็ดที่รับประทานได้ตามปกติก็อาจเป็นอันตรายได้ เนื่องจากเติบโตในบริเวณที่มีมลพิษ เช่น โลหะหนัก
มันฝรั่งแผ่น

มันฝรั่งแผ่น  เป็นมันฝรั่งแผ่นบาง ๆ ที่นำมาอบหรือทอดจนกรอบ นิยมรับประทานเป็นอาหารว่าง เครื่องเคียง หรืออาหารเรียกน้ำย่อย มันฝรั่งแผ่นพื้นฐานจะใส่เกลือหลังทำเสร็จ แบบอื่น ๆ จะใส่เครื่องปรุงและส่วนผสมต่าง ๆ เช่นสมุนไพร เครื่องเทศ ชีส รสเทียม และสารเติมแต่ง
มันฝรั่งแผ่นกรอบเป็นส่วนสำคัญของตลาดขนมขบเคี้ยวและอาหารสะดวกซื้อในประเทศตะวันตก ตลาดมันฝรั่งแผ่นทั่วโลกสร้างรายได้รวมกว่า 16.49 พันล้านดอลลาร์ในปี 2005 ซึ่งคิดเป็น 35.5% ของตลาดขนมขบเคี้ยวทั้งหมดในปีนั้น (46.1 พันล้านดอลลาร์)
ประวัติ.
สูตรอาหารที่เก่าที่สุดเท่าที่ทราบของสิ่งที่คล้ายกับมันฝรั่งแผ่นในปัจจุบันคือในหนังสือ "The Cook's Oracle" ของ William Kitchiner ตีพิมพ์ในปี 1817 เป็นหนังสือขายดีในสหราชอาณาจักรและสหรัฐอเมริกา สูตรอาหารในปี 1822 ระบุชื่อไว้ว่า "แผ่นมันฝรั่งแผ่น" และระบุสูตรอาหารไว้ประมาณว่า "ปอกมันฝรั่งลูกใหญ่หั่นคล้ายกับปอกมะนาว เช็ดให้แห้งด้วยผ้าสะอาด แล้วนำไปทอดในมัน" หนังสือเกี่ยวกับการทำอาหารฝรั่งเศสของอังกฤษในปี 1825 เรียกสิ่งที่คล้ายกับมันฝรั่งแผ่นว่า "Pommes de Terre frites" (สูตรที่สอง) และระบุว่าเป็นมันฝรั่งหั่นบาง ๆ ทอดใน "เนยใสหรือมันห่าน" สะเด็ดน้ำแล้วโรยด้วยเกลือ สูตรอาหารแรก ๆ ของมันฝรั่งแผ่นที่พบในสหรัฐอเมริกาสามารถพบได้ในหนังสือ "Virginia House-Wife" (1824) ของ Mary Randolph และใน "Cook's Own Book" (1832) ของ N.K.M. Lee ซึ่งทั้งสองเล่มอ้างอิงถึงหนังสือของ Kitchiner อย่างชัดเจน
มีตำนานเล่าว่ามันฝรั่งแผ่นกรอบมีต้นกำเนิดที่ Saratoga Springs ในนิวยอร์ก ซึ่งมาหลังสูตรแรกพบหลายสิบปีตัวหนา ในช่วงปลายศตวรรษที่สิบเก้า เรื่องที่ได้รับความนิยมเป็นเรื่องเกี่ยวกับพ่อครัว George Crum ที่ Moon's Lake House ในวันที่ 24 สิงหาคม 1853 ซึ่งพยายามเอาใจลูกค้า ลูกค้าส่งกลับเฟรนช์ฟรายส์ที่เขาทำ โดยบ่นว่าหนาเกินไป "แฉะ"เกินไป หรือไม่เค็มพอ ด้วยความท้อแท้ Crum จึงหั่นมันฝรั่งแบบบาง ๆ หลายชิ้น ทอดให้กรอบ และปรุงรสด้วยเกลือพิเศษ ท้ายสุดลูกค้าชอบสิ่งที่เขาทำ ในไม่ช้าอาหารก็ถูกเรียกว่า "Saratoga Chips" ซึ่งเป็นชื่อที่คงอยู่จนถึงกลางศตวรรษที่ยี่สิบ เรื่องนี้ได้รับความนิยมในแคมเปญโฆษณาระดับชาติปี 1973 โดย St. Regis Paper Company ซึ่งผลิตบรรจุภัณฑ์สำหรับมันฝรั่งแผ่น โดยอ้างว่าลูกค้าของ Crum คือ Cornelius Vanderbilt ในเวลานั้น Crum มีฐานะพ่อครัวและเป็นเจ้าของร้านอาหารริมทะเลสาบในปี 1860 ซึ่งเขาเรียกว่า Crum's House ชื่อแบรนด์ "Saratoga Chips" ยังคงมีอยู่ในปัจจุบัน
ปาปริกา

ปาปริกา  เป็นเครื่องเทศที่ทำจากพริกแดงแห้งและบด โดยปรกติจะทำจากพริกในชนิดพันธุ์ "Capsicum annuum" พริกที่ใช้ทำปาปริกามักจะรสเบากว่าและมีเนื้อบางกว่าพริกที่รับประทานกันทั่วไป
พริกพันธุ์ต่าง ๆ สามารถสืบเชื้อสายได้ถึงบรรพบุรุษในอเมริกาเหนือ โดยเฉพาะอย่างยิ่งในเม็กซิโกกลาง ซึ่งมีการปลูกพริกมานานหลายศตวรรษ ต่อมาพริกได้ถูกนำมาสู่โลกเก่า โดยสเปนในช่วงคริสต์ศตวรรษที่ 16 เครื่องปรุงรสนี้ใช้เพื่อเพิ่มสีสันและรสชาติให้กับอาหารหลายประเภทในที่ต่าง ๆ ทั่วโลก
การค้าขายปาปริกาขยายจากคาบสมุทรไอบีเรียไปยังแอฟริกาและเอเชีย#เปลี่ยนทาง  และในที่สุดก็ไปถึงยุโรปกลางผ่านคาบสมุทรบอลข่าน ซึ่งในขณะนั้นอยู่ภายใต้การปกครองของออตโตมัน ซึ่งสามารถอธิบายเหตุผลที่ว่าทำไมคำว่าปาปริกามีที่มาจากภาษาฮังการี ในภาษาสเปนปาปริการู้จักกันในชื่อ "pimentón" ตั้งแต่คริสต์ศตวรรษที่ 16 พริกนี้กลายเป็นส่วนผสมทั่วไปในอาหารของแคว้นเอซเตรมาดูราตะวันตก#เปลี่ยนทาง แม้จะปรากฏในยุโรปกลางตั้งแต่ช่วงเริ่มต้นของการยึดโดยออตโตมัน แต่ปาปริกาก็ไม่ได้รับความนิยมในฮังการีจนถึงปลายคริสต์ศตวรรษที่ 19
ปาปริกามีความเผ็ดตั้งแต่เผ็ดน้อยถึงเผ็ดมาก รสชาติแตกต่างกันไปในแต่ละประเทศ แต่พืชที่ปลูกเกือบทั้งหมดมักจะมีความหวาน ปาปริกาหวานส่วนใหญ่ประกอบด้วยเปลือกพริกโดยเอาเมล็ดออกมากกว่าครึ่งหนึ่ง ในขณะที่ปาปริกาเผ็ดประกอบด้วยเมล็ด ก้าน ออวุล และกลีบเลี้ยง การที่ปาปริกามีสีแดง ส้ม หรือเหลือง เป็นเพราะสารแคโรทีนอยด์
ประวัติและศัพทมูลวิทยา.
พริกเป็นวัตถุดิบในการผลิตพริกปาปริกา มีต้นกำเนิดมาจากอเมริกาเหนือ ซึ่งปลูกในป่าในเม็กซิโกกลาง และได้รับการเพาะปลูกมาเป็นเวลาหลายศตวรรษโดยชาวเม็กซิโก ต่อมาได้แนะนำมาสู่โลกเก่าที่สเปนในคริสต์ศตวรรษที่ 16 โดยเป็นส่วนหนึ่งของการแลกเปลี่ยนโคลัมเบีย
พริกที่ใช้ทำปาปริการูปแบบฮังการีปลูกในปี ค.ศ. 1569 โดยชาวตุรกีที่บูดอ (ปัจจุบันเป็นส่วนหนึ่งของบูดาเปสต์ เมืองหลวงของฮังการี) ปาปริกาในยุโรปกลางมีรสชาติเผ็ดจนถึงคริสต์ทศวรรษที่ 1920 เมื่อเกษตรกรที่เซเกดพบพริกที่มีรสหวานจึงได้ทำการทาบกิ่งเข้ากับต้นอื่น ๆ
คำว่า "ปาปริกา" ในภาษาไทยเป็นการทับศัพท์มาจากคำว่า "paprika" ในภาษาอังกฤษ พบการใช้คำว่า "paprika" ในภาษาอังกฤษครั้งแรกตั้งแต่ปี ค.ศ. 1896 แม้ว่าจะมีการอ้างอิงถึงปาปริกาของตุรกีก่อนหน้านี้ในปี ค.ศ. 1831 คำนี้มาจากคำว่า ในภาษาฮังการี ซึ่งเป็นคำที่มาจาก piper ในภาษาละติน หรือ πιπέρι ("piperi") ในภาษากรีกสมัยใหม่ ซึ่งสืบทอดมาจากคำว่า पिप्पलि ("pippali") ในภาษาสันสกฤต
ซาลามี

ซาลามี  เป็นไส้กรอกที่ประกอบด้วยเนื้อสัตว์ โดยทั่วไปคือเนื้อหมู ที่ถูกหมักและตากลม ในอดีตซาลามีเป็นที่นิยมในหมู่ชาวไร่ชาวนาของยุโรปใต้ ตะวันออก และกลาง เพราะสามารถเก็บไว้ที่อุณหภูมิห้องได้นานถึง 40 วันเมื่อหั่นแล้ว ซึ่งเป็นอาหารเพิ่มเติมกับเนื้อสดที่อาจมีน้อยหรือมีอย่างไม่สม่ำเสมอ ประเทศและภูมิภาคต่าง ๆ ทั่วยุโรปทำซาลามีแบบดั้งเดิมแตกต่างกัน
วัตถุดิบ.
ซาลามีแบบดั้งเดิมมีลวดลายเหมือนหินอ่อนและทำจากเนื้อวัวหรือเนื้อหมู โดยปกติแล้วเนื้อวัวจะใช้สำหรับซาลามีฮาลาลและโคเชอร์ ซึ่งไม่ใช้เนื้อหมูด้วยเหตุผลทางศาสนา ผู้ผลิตยังสามารถใช้เนื้อสัตว์อื่น ๆ ซึ่งรวมทั้งเนื้อกวางและเนื้อสัตว์ปีก (ส่วนใหญ่ใช้เนื้อไก่งวง) ซาลามีจากเนื้อห่านยังเป็นอาหารพื้นเมืองของภาคเหนือของอิตาลี นอกจากนี้ซาลามียังสามารถทำได้จากเนื้อม้า ในภูมิภาคพรอว็องส์ของฝรั่งเศส เนื้อลาถูกนำมาใช้เป็นไส้กรอกซาลามิ นอกจากเนื้อส่วนผสมเพิ่มเติมโดยทั่วไปได้แก่:
ผู้ผลิตซาลามีมักจะหมักส่วนผสมของเนื้อดิบเป็นเวลาหนึ่งวัน จากนั้นจึงบรรจุลงในปลอกเซลลูโลสธรรมชาติที่อาจรับประทานได้หรือรับประทานไม่ได้ แล้วแขวนไว้เพื่อถนอมอาหาร บางสูตรใช้ความร้อนประมาณ 40 °C (104 °F) เพื่อเร่งการหมักและการแห้ง อุณหภูมิสูงกว่านี้ (ประมาณ 60 °C (140 °F)) จะหยุดการหมักเมื่อซาลามีถึงค่าพีเอชที่ต้องการ แต่ซาลามีจะยังไม่สุกเต็มที่ซึ่งการสุกต้องการ 75 °C (167 °F) หรือสูงกว่า ผู้ผลิตมักจะจัดการกับปลอกหุ้มด้วยราที่รับประทานได้ ("Penicillium") เชื้อรานี้จะให้รสชาติ ช่วยในกระบวนการทำให้แห้ง และช่วยป้องกันการเน่าเสียระหว่างถนอมอาหาร
การประมงเกินขีดจำกัด

การประมงเกินขีดจำกัด  คือ การนำปลาชนิดใดชนิดหนึ่งออกจากแหล่งน้ำ (เช่น การตกปลา) ในอัตราที่มากกว่าความสามารถที่ปลาชนิดนั้นเติมเต็มจำนวนประชากรได้ตามธรรมชาติ ส่งผลให้ปลาชนิดนั้นมีประชากรน้อยลงในพื้นที่ การประมงเกินขีดจำกัดสามารถเกิดขึ้นได้ในแหล่งน้ำทุกขนาด เช่น บ่อน้ำ พื้นที่ชุ่มน้ำ แม่น้ำ ทะเลสาบ หรือมหาสมุทร และอาจส่งผลให้ทรัพยากรปลาหมดลง อัตราการเติบโตทางชีวภาพลดลง และระดับชีวมวลต่ำ การประมงเกินขีดจำกัดอย่างต่อเนื่องอาจทำให้ประชากรปลาไม่สามารถคงจำนวนอยู่ได้อีกต่อไป การประมงเกินขีดจำกัดบางรูปแบบ เช่น การประมงฉลามเกินขีดจำกัด ส่งผลเกิดความปั่นป่วนต่อระบบนิเวศทางทะเลทั้งหมด
การฟื้นตัวประชากรปลาหลังจากการประมงเกินขีดจำกัดขึ้นอยู่กับจำนวนประชากรที่รับได้ของพื้นที่และสภาวะทางนิเวศวิทยาเหมาะสมสำหรับการฟื้นฟูหรือไม่ การเปลี่ยนแปลงองค์ประกอบของสปีชีส์ในแต่ละพื้นที่ที่มากเกินไปอาจส่งผลให้เกิดการเปลี่ยนแปลงของระบบนิเวศ สมดุลที่เปลี่ยนไปนี้อาจทำให้สปีชีส์ในพื้นที่อื่น ๆ อาจเข้ามาแทนที่สปีชีส์เดิมที่อาศัยก่อนถูกจับไป ตัวอย่างเช่น เมื่อปลาเทราต์ถูกจับมากเกินไป ปลาคาร์ปอาจใช้ประโยชน์จากการเปลี่ยนแปลงสมดุลนี้และเข้ามาแทนที่ในรูปแบบที่ทำให้ปลาเทราต์ไม่สามารถผสมพันธุ์และฟื้นฟูจำนวนประชากรขึ้นใหม่ได้อีกเลย
นับตั้งแต่การเติบโตของธุรกิจประมงทั่วโลกหลังทศวรรษ 1950 การทำประมงอย่างหนักนี้เริ่มแพร่กระจายจากพื้นที่ที่เพียงไม่กี่แห่งไปจนถึงการประมงเกือบทั้งหมด เกิดการขูดก้นทะเลซึ่งเป็นการทำลายล้างปะการัง ฟองน้ำ และชีวินก้นทะเลอื่น ๆ ที่เติบโตช้าและไม่สามารถฟื้นตัวได้อย่างรวดเร็ว ซึ่งเป็นที่อยู่อาศัยของสัตว์น้ำ การทำลายล้างนี้เปลี่ยนการทำงานของระบบนิเวศ และสามารถเปลี่ยนแปลงองค์ประกอบของสปีชีส์และความหลากหลายทางชีวภาพได้อย่างถาวร นอกจากนี้ยังมีการจับสิ่งมีชีวิตอื่นโดยไม่ได้ตั้งใจในระหว่างการตกปลา โดยปกติแล้วสิ่งมีชีวิตนั้นจะถูกปล่อยกลับสู่มหาสมุทรและตายจากการบาดเจ็บหรือการสัมผัส สิ่งมีชีวิตอื่นนี้คิดเป็นประมาณหนึ่งในสี่ของการจับสัตว์ทะเลทั้งหมด ในกรณีจับกุ้ง จะเกิดการจับสิ่งมีชีวิตอื่นมากกว่ากุ้งที่จับได้ประมาณ 5 เท่า
รายงานโดย FAO ในปี 2020 ระบุว่า "ในปี 2017 ร้อยละ 34 ของปริมาณปลาในพื้นที่ทำการประมงทะเลของโลกจัดอยู่ในประเภทประมงเกินขีดจำกัด" ทางเลือกในการลดผลกระทบ ได้แก่ กฎระเบียบของรัฐบาล การยกเลิกเงินอุดหนุน การลดผลกระทบจากการประมง การเพาะเลี้ยงสัตว์น้ำ และความตระหนักของผู้บริโภค
วัดนางตรา

วัดนางตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าศาลา อำเภอท่าศาลา จังหวัดนครศรีธรรมราช
วัดนางตรา เดิมชื่อว่า วัดพระนางสุพัตรา โดยตำนานได้กล่าวไว้ว่า พระเจ้าศรีธรรมาโศกราช ได้นำพระบรมสารีริกธาตุของพระพุทธเจ้ามาจากชมพูทวีปและได้มาสร้างเจดีย์ที่จังหวัดนครศรีธรรมราชเพื่อบรรจุพระบรมสารีริกธาตุ ข่าวการสร้างเจดีย์ได้แพร่ถึงอาณาจักรศรีวิชัยในเกาะสุมาตรา ซึ่งมีเจ้าหญิงองค์หนึ่งทรงพระนามว่า พระสุมาตรา ทรงเลื่อมใสในพระพุทธศาสนามาก มีความปรารถนาจะร่วมสร้างพระเจดีย์จึงได้จัดเรือสำเภา 300 ลำ พร้อม ทรัพย์สมบัติข้าทาสบริวารเดินทางจากเกาะสุมาตราสู่นครศรีธรรมราช แต่เกิดอุบัติเหตุเรือล่มประกอบกับการสร้างพระเจดีย์ได้เสร็จเรียบร้อยแล้ว พระนางจึงได้สร้างวัดขึ้นโดยตั้งชื่อวัดว่า วัดพระนางสุพัตรา แต่ภายหลังเรียกสั้นลงเหลือ "วัดนางตรา"
ส่วนอีกตำนานกล่าวว่าวัดนางตราสร้างโดยพระนางเลือดขาว สำหรับชื่อ "วัดนางตรา" มาจากวัดอยู่ใกล้แม่น้ำท่าสูง พระนางจึงสั่งให้สร้างทำบนกั้นน้ำ หรือพนังกั้นน้ำ เพื่อป้องกันน้ำท่วม ชาวบ้านเรียกกันว่า วัดพนังตรา หรือ "วัดนางตรา" สำนักงานพระพุทธศาสนาแห่งชาติระบุว่าวัดนางตราตั้งวัดเมื่อวันที่ 8 มิถุนายน พ.ศ. 2560
โบราณสถานเก่าแก่ของวัดได้แก่อุโบสถกว้างประมาณ 5 เมตร สร้างด้วยอิฐหน้าวัว มีคูรอบอุโบสถ มีเจดีย์ประธานลักษณะคล้ายพระบรมธาตุไชยาแต่ยอดหัก อยู่ทางทิศเหนือ แหล่งโบราณสถานนี้มีอายุเก่าแก่สมัยศรีวิชัยในช่วงพุทธศตวรรษที่ 12–18 มีการขุดพบพระพิมพ์ทั้งเนื้อดิน ชิน ทอง เงิน และสัมฤทธิ์ ที่เป็นพระเครื่องและพระบูชามากมาย สันนิษฐานว่าพระนางเลือดขาวทรงสร้างไว้
วัดสนธิ์ (จังหวัดนครศรีธรรมราช)

วัดสนธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช ที่ดินของวัดมีจำนวน 7 ไร่ 81.6 ตารางวา
วัดสนธิ์ หรือ วัดนาสนธิ์ เป็นวัดเก่าแก่ได้รับการสถาปนามาจากพระเจ้าศรีธรรมาโศกราช เมื่อครั้งสร้างพระมหาธาตุเจดีย์ทรงศรีวิชัยยุคแรกหรือเมื่อคราวสร้างเมืองพระเวียงเป็นเมืองหลวงที่สองของอาณาจักรตามพรลิงก์บนหาดทรายแก้ว ในระหว่างปี พ.ศ. 1089–1300 โดยจะอยู่ติดกับวัดเตาปูน ซึ่งเดิมเป็นที่ตั้งเตาเผาเปลือกหอยเพื่อทำปูนขาวผสมยางไม้และข้าวเหนียว พระเจ้าศรีธรรมาโศกราชคงเสด็จมาตรวจเตาปูนและได้สร้างวัดเตาปูนขึ้นและที่ประทับชั่วคราวเมื่อเสด็จมาตรวจดูเตาปูนเป็นวัดนาสนธิ์ พร้อมกันนี้ให้สร้างพระพิมพ์บรรจุกรุ โดยพระกรุวัดนาสนธิ์เท่าที่พบมี 3 พิมพ์ คือ พิมพ์วงเขนหรือพิมพ์พระจันทร์เต็มดวง พิมพ์ผานไถ และพิมพ์ใบพุทราหรือพิมพ์ยอดขุนพล 
เดิมวัดสนธิ์เป็นวัดร้าง ภายหลังได้ขอยกวัดสนธิ์ (ร้าง) ขึ้นเป็นวัดมีพระภิกษุอยู่จำพรรษา ตั้งเป็นวัดเมื่อวันที่ 14 สิงหาคม พ.ศ. 2563 อาคารเสนาสนะที่สร้างแล้ว คือ กุฏิสงฆ์ 3 หลัง ศาลาการเปรียญ โรงครัว โรงเก็บของ และห้องน้ำ 1 หลัง 16 ห้อง
ธัชทร ทรัพย์อนันต์

ธัชทร ทรัพย์อนันต์ ปัจจุบันเปลี่ยนชื่อเป็น ศิร์รัฐ นิธิธนวิบูลย์ (เกิด 25 สิงหาคม พ.ศ. 2537) ชื่อเล่น ป๊อบ เป็นนักแสดงและนายแบบชาวไทย สังกัดช่อง 3 เอชดี เป็นที่รู้จักจากละครเรื่อง "คือเธอ" และละครเรื่อง "คุณพี่เจ้าขาดิฉันเป็นห่านมิใช่หงส์"
ประวัติ.
ธัชทร ทรัพย์อนันต์ ปัจจุบันเปลี่ยนชื่อเป็น ศิร์รัฐ นิธิธนวิบูลย์ เกิดเมื่อวันที่ 25 สิงหาคม พ.ศ. 2537 สำเร็จการศึกษาระดับปริญญาตรีจาก คณะศิลปกรรมศาสตร์ จุฬาลงกรณ์มหาวิทยาลัย ภาควิชานฤมิตศิลป์ วิชาเอกนิทรรศการศิลป์ ตอนศึกษาอยู่ป๊อบเป็นหนุ่มกิจกรรม และยังเคยมีโอกาสเป็น จุฬาฯ คทากร ในงานฟุตบอลประเพณีจุฬาฯ–ธรรมศาสตร์ 
ด้านชีวิตส่วนตัว ป๊อบ ธัชทร เคยทำงานด้าน Interactive Experience เป็นงานดีไซน์หรืองานศิลปะ ซึ่งเป็นสิ่งที่เขาเรียนมา
เข้าสู่วงการบันเทิง.
ธัชทรเริ่มเข้าสู่วงการจากการเดินแบบในงานแฟชั่นโชว์ของ 27 Friday (ปัจจุบันคือ Fri27Nov.) ตอนอายุ 16 ปี จากนั้นก็มีงานเดินแบบติดต่อเข้ามาเรื่อย ๆ โดยเฉพาะในช่วงแฟชั่นวีค กระทั่งหยุดรับงานไปเมื่อตอนเข้ามหาวิทยาลัย ก่อนจะกลับมารับงานอีกครั้ง และเคยเข้าประกวดหนุ่มคลีโอ เมื่อปี พ.ศ. 2561 โดยละครเรื่องแรกที่ธัชทรเริ่มแสดงคือเรื่อง พยากรณ์ซ่อนรัก เมื่อปี พ.ศ. 2563 จากการติดต่อทาบทามของ ยุทธนา ลอพันธุ์ไพบูลย์ ให้เข้ามาแคสติงในบท "พลทัต"
ต่อมาในปี พ.ศ. 2564 ธัชทรได้มีโอกาสแสดงภาพยนตร์เรื่องแรกคือเรื่อง ส้มป่อย รับบทเป็น "แวน" โดยแสดงร่วมกับน้ำตาล พิจักขณา วงศารัตนศิลป์ และ ธนพล จารุจิตรานนท์ ในปี พ.ศ. 2565 ธัชทรมีผลงานละคร 3 เรื่องคือเรื่อง คุณหมีปาฏิหาริย์ รับบทเป็น หมอฟ้าฟื้น พิศวาสฆาตเกมส์ โดยรับบทเป็น "กิตติพล (กัน)" และละครเรื่อง คือเธอ ในบท "แทนไท" ในปี พ.ศ. 2567 ธัชทรมีผลงานละคร 3 เรื่องคือเรื่อง เรือนทาส รับบทเป็น "รอย" ละครชุด ดวงใจเทวพรหม ตอน ลออจันทร์ ซึ่งเป็นภาคต่อของ สุภาพบุรุษจุฑาเทพ ตอน คุณชายรัชชานนท์ (2556) รับบทเป็น "พันเอกวชิระ วงสะหวัน (ผู้พันวชิระ)" เรื่อง ในวันที่ฝนพร่างพราย รับบทเป็น "สารวัตรศุภณัฏ (ณัฏ)" ในปี 2568 ธัชทรมีผลงานละคร 1 เรื่องคือเรื่อง คุณพี่เจ้าขาดิฉันเป็นห่านมิใช่หงส์ รับบทเป็น "หลวงวาสุเทพ" โดยธัชทรมีละครที่รอออกอากาศ 1 เรื่อง คือเรื่อง รักได้หรือ Young?
วัดสนธิ์ (จังหวัดสุราษฎร์ธานี)

วัดสนธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี
วัดสนธิ์ แต่เดิมเป็นวัดร้าง ไม่ปรากฏแน่ชัดว่าใครเป็นผู้สร้าง แต่หลักฐานที่ปรากฏน่าจะไม่ต่ำจากสมัยอยุธยา เล่าสืบต่อกันมาว่า พระรุ่มเป็นรูปแรกที่มาปฏิสังขรณ์ มาจากที่ใดไม่ทราบแน่ชัด ต่อมาได้เป็นเจ้าอาวาส ตั้งเป็นวัดเมื่อ พ.ศ. 2220
หลักฐานทางโบราณคดีที่พบ บริเวณรอบอุโบสถมีใบเสมาเก่า ไม่มีลวดลาย ทำด้วยศิลาทรายแดงหักอยู่เกลื่อนกลาด สถาบันทักษิณคดีศึกษา สงขลา ได้มาขอใบเสมาและนำไปแสดงไว้ที่พิพิธภัณฑ์ของสถาบันฯ 1 ชิ้น นอกจากนั้นยังมีชิ้นส่วนของพระพุทธรูปศิลาทรายแดงอีกมาก ใกล้อุโบสถยังมีเจดีย์โบราณก่อด้วยอิฐถือปูน 1 องค์ สภาพกำลังทรุดโทรม ภายอุโบสถมีพระพุทธรูปศิลาทรายแดงซึ่งเป็นพระประธานสภาพยังคงสมบูรณ์แต่ถูกตกแต่งด้วยสีจนดูเป็นของใหม่ และมีพระพุทธรูปองค์ใหญ่ในโบสถ์เก่าหน้าตักกว้างประมาณ 1 วาเศษ สูงประมาณ 6 ศอกเศษ ก่ออาสนะขึ้นสูงประมาณ 3 ศอกเศษ ก่อด้วยอิฐแดงแบบโบราณ ไม่สอปูนซีเมนต์ องค์พระเป็นหินสีเขียวแก่เกือบดำ เคลือบฉาบทาทั่วทั้งองค์ ลักษณะน่าจะเป็นฝีมือช่างชาวอินเดียสมัยคุปตะ
กรมศิลปากรได้เคยสำรวจและขึ้นทะเบียนโบราณสถานแห่งนี้มานานแล้ว และทางวัดได้ดูแลแต่หลักฐานสำคัญทางโบราณคดีต่าง ๆ สูญหายไปเป็นจำนวนมาก
ฟาโรห์เนเฟริเตสที่ 2

รัชสมัยอันสั้น.
ฟาโรห์เนเฟริเตสที่ 2 ผู้ที่ได้รับคำกล่าวว่า ผู้ปกครองที่ "ไร้ประสิทธิภาพ" พระองค์ทรงขึ้นครองราชย์เป็นฟาโรห์แห่งอียิปต์เมื่อ 380 ปีก่อนคริสตกาล หลังจากการเสด็จสวรรคตของฟาโรห์ฮาคอร์ ผู้เป็นพระราชบิดา (ระหว่าง 393–380 ปีก่อนคริสตกาล) และพระองค์ทรงถูกปลดออกพระราชบัลลังก์และน่าจะถูกสำเร็จโทษโดยการก่อกบฏของเจ้าชายนัคต์เนเบฟแห่งเมืองเซเบนนิโทส หรือฟาโรห์เนคทาเนโบที่ 1 ในเวลาต่อมา ผู้ที่เป็นนายทหารชาวอียิปต์ หลังจากปกครองพระราชอาณาจักรอียิปต์เพียงแค่ระยะเวลา 4 เดือน นับตั้งแต่เดือนมิถุนายนถึงเดือนกันยายนในช่วง 380 ปีก่อนคริสตกาล
ฟาโรห์ฮาคอร์ทรงต้องเผชิญกับการก่อจลาจลบ่อยครั้งในช่วงปลายรัชสมัยของพระองค์ ซึ่งน่าจะเป็นการก่อกบฏโดยฟาโรห์เนคทาเนโบ ฟาโรห์เนคทาเนโบที่ 1 ซึ่งเป็นผู้ก่อตั้งราชวงศ์ที่สามสิบแห่งอียิปต์ภายหลังโค่นล้มพระราชบัลลังก์ฟาโรห์เนเฟริเตสที่ 2 จนพระองค์เสด็จสวรรคตในช่วง 360 ปีก่อนคริสตกาล และเป็นตัวแทนของราชวงศ์ที่สามจากบริเวณสามเหลี่ยมปากแม่น้ำไนล์ที่จะเข้ายึดครองพระราชวงศ์ในเวลาเพียงสองทศวรรษ ซึ่งเป็นสัญญาณว่าเป็นระยะสุดท้ายของพระราชอาณาจักรอียิปต์ ความเป็นเอกราชภายใต้ผู้ปกครองพื้นเมือง เริ่มต้นด้วยการต่อต้านการปกครองชาวเปอร์เซียของฟาโรห์อมิร์เตอุสในช่วง 404 ปีก่อนคริสตกาล ข้อมูลอ้างอิงเกี่ยวกับการสิ้นสุดของรัชสมัยฟาโรห์เนเฟริเตสที่ 2 พบจากแผ่นจารึกหินปูนขนาดใหญ่ โดยฟาโรห์เนคทาเนโบที่ 1 โปรดให้สร้างขึ้นที่เมืองเฮอร์โมโพลิส:
<templatestyles src="แม่แบบ:คำพูด/style.css" />[... ] ภัยพิบัติของกษัตริย์ที่มาก่อนหน้า [... ]
ธีโอปอมปุส นักประวัติศาสตร์ชาวกรีก (ราว 380–315 ปีก่อนคริสตกาล) ได้เชื่อมโยงจุดจบของรัชสมัยฟาโรห์เนเฟริเตสที่ 2 กับสงครามที่นำโดยกษัตริย์เอวากอรัสที่ 1 แห่งซาลามิสในไซปรัสต่อต้านเปอร์เซีย[3] ในความพยายามอย่างยิ่งยวดในการเสริมความแข็งแกร่งให้กับตำแหน่งของพระองค์เอง ฟาโรห์เนเฟริเตสที่ 2 ทรงได้ประกาศพระองค์เองว่าพระองค์เป็น เวเฮม เมซุต (Wehem Mesut) แปลว่า "Repetitor Of Births" (หรือ ผู้สถาปนายุคสมัยใหม่) "เช่นเดียวกับฟาโรห์พระองค์อื่นๆ เพียงไม่กี่พระองค์ในอดีตที่มีอำนาจต่างกันมาก" เช่น ฟาโรห์อเมนเอมฮัตที่ 1 และฟาโรห์เซติที่ 1
พระนามประสูติของพระองค์ หมายถึง "มหาเศรษฐีผู้มั่งคั่ง" ซึ่งไม่ปรากฏบนอนุสาวรีย์ใด ๆ เลย แต่ปรากฏเพียงในงานเขียนแอจิปเทียกาของมาเนโนที่เขียนขึ้นในช่วงศตวรรษที่ 3 ก่อนคริสตกาลในตอนประชุมพงศาวดารเดมอติก
วัดราชมณฑป

วัดราชมณฑป เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดจันทร์ อำเภอเมืองพิษณุโลก จังหวัดพิษณุโลก มีเนื้อที่ทั้งหมดประมาณ 18 ไร่ 1 งาน 8 ตารางวา
วัดราชมณฑป หรือ วัดตะไกร หรือที่ชาวบ้านนิยมเรียกกันว่า วัดหลวงพ่อโต สันนิษฐานว่าน่าจะก่อตั้งขึ้นเมื่อครั้งกรุงธนบุรีหรือกรุงรัตนโกสินทร์ตอนต้น เหตุที่เรียกว่าวัดตะไกรเพราะผู้บริจาคที่ดินที่ชื่อว่าตะไกร ส่วนสาเหตุที่เปลี่ยนชื่อเป็นวัดหลวงพ่อโต สันนิษฐานได้ 2 ประการ คือ เพื่อเป็นการให้เกียรติและยกย่องสมเด็จพระพุฒาจารย์ (โต พฺรหฺมรํสี) ที่ได้เคยมาทำการอุปสมบท ณ วัดแห่งนี้ อีกประการหนึ่งคือ เรียกตามองค์พระพุทธรูปที่ถูกสร้างไว้ตั้งแต่ยังเป็นวัดตะไกร 
ในสมัยกรุงศรีอยุธยา พม่าได้เข้ามารุกรานเมืองพิษณุโลกและได้เข้าทำการปล้นสะดมเอาทรัพย์สินของวัดไปและยังได้ทำลายถาวรวัตถุของวัดไปจนเกือบหมดสิ้น และต่อมาเมื่อครั้งที่เกิดสงครามโลกครั้งที่ 2 วัดตะไกร ได้ถูกฝ่ายอักษะโจมตีด้วยการทิ้งระเบิด จนทำให้วัดตะไกรมีสภาพปรักหักพัง แม้แต่พระพุทธรูปองค์ประธานของวัดก็ถูกทำลายไปด้วยและได้กลายมาเป็นวัดร้างตั้งแต่นั้นมา 
จนเมื่อ พ.ศ. 2480 ได้มีพระภิกษุ ปุ้ย ฐามิโก ซึ่งเดิมจำพรรษาอยู่ที่วัดสว่างอารมณ์ อำเภอเมืองพิษณุโลก จังหวัดพิษณุโลก ได้ร่วมกับชาวบ้านร่วมกันบูรณปฏิสังขรณ์วัดตะไกรขึ้นมาใหม่ และได้มีการเปลี่ยนชื่อวัดตะไกรหรือวัดหลวงพ่อโต มาเป็น "วัดราชมณฑป" โดยมีตาอ่วม ยายสงวน สุขฉิม ตาเลื่อม ยายหนู แก้วบ้านดอน ได้ร่วมกันบริจาคที่ดิน ต่อมาตากลมได้ร่วมสร้างกุศลด้วย โดยได้ขายที่ดินให้กับทางวัดเพิ่มอีก 2 ไร่ และขอรับเงินจากทางวัด เพียง 1,000 บาท สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
วัดราชมณฑปได้สร้างศาลาประดิษฐานพระพุทธรูปปูนปั้น "หลวงพ่อขาว" ที่มีมาแต่เมื่อครั้งเป็นวัดตะไกร และยังมีการปั้นพระพุทธชินราชจำลอง
จิโร ซาโต

จิโร ซาโต (; โรมาจิ: "Satō Jirō"; เกิด 7 พฤษภาคม ค.ศ. 1969) เป็นนักเขียนบทและนักแสดงชายชาวญี่ปุ่น เกิดที่เมืองโทโง จังหวัดไอจิ
หลังจบการศึกษาเขาเข้าทำงานที่บริษัทรีครูท อย่างไรก็ตามเนื่องจากเขารู้สึกอัดอัดกับบรรยากาศพิธีรับเข้าทำงานของบริษัทเลยลาออกตั้งแต่วันแรก ต่อมาเขาเปิดเผยว่ารีครูทเป็นบริษัทที่ดีแต่เขาในตอนนั้นที่อาจสั่นหวิวทำให้อาจจะเข้ากับที่ทำงานใหม่ไม่ได้ หลังจากนั้นเขาเข้าโรงเรียนสอนการแสดงซึ่งสังกัดภายใต้บริษัทละครเวทีบุนงากูซะแต่สอบแรกเข้าไม่ผ่าน จากนั้นจึงเข้ากับอีกบริษัทการแสดงหนึ่งและออกมาหนึ่งปีให้หลัง
ใน ค.ศ. 2008 เขาได้นำแสดงในละครโทรทัศน์เรื่องแรก"ไฮเกทรูว์โฟซามะ" (拝啓トリュフォー様) และในปีเดียวกันกำกับ เขียน และนำแสดงในภาพยนตร์เรื่อง"เมโมะ" (memo) โดยอ้างอิงจากประสบการณ์โรคย้ำคิดย้ำทำของเขา
สาธารณรัฐซูดาน (ค.ศ. 1956−1969)

สาธารณรัฐซูดาน (อาหรับ:جمهورية السودان อังกฤษ:Republic of sudan) เป็นสาธารณรัฐที่ดำรงตั้งแต่ปี พ.ศ. 2499 - 2512 หลังจากการแยกออกจากการเป็นรัฐปกครองร่วมกับสาธารณรัฐอียิปต์
อย่างไรก็ตาม ก่อนปี พ.ศ. 2498 ในช่วงที่ซูดานเป็นเขตปกครองของอียิปต์สมัยสาธารณรัฐที่ 1 นับตั้งแต่การประกาศเอกราชของอียิปต์ในปี พ.ศ. 2496 รัฐบาลซูดานภายใต้การปกครองของนายอิสมาฮิล อัล-อัซฮารี ได้ประกาศระงับความก้าวหน้าของซูดานในการกำหนดเขตปกครองตนเองชั่วคราว โดยหวังว่าจะส่งเสริมความสามัคคีกับอียิปต์ และเพื่อจะเข้าร่วมกับอียิปต์ในปี พ.ศ. 2496 แม้ว่าพรรคสหภาพแห่งชาติ (ซูดาน)ที่สนับสนุนเขา (NUP) จะชนะเสียงข้างมากในการเลือกตั้งรัฐสภาปี 2496 แต่อัซฮารีตระหนักดีว่าความคิดเห็นของประชาชนได้เปลี่ยนไปต่อต้านสหภาพดังกล่าว อัซฮารี ซึ่งเคยเป็นโฆษกคนสำคัญของ "แนวร่วมความสามัคคีแห่งหุบเขาไนล์" จึงกลับมาเป็นจุดยืนของ NUP และสนับสนุนความเป็นอิสระแก่ซูดาน เมื่อวันที่ 19 ธันวาคม พ.ศ. 2498 รัฐสภาซูดานภายใต้การนำของอัซฮารีมีมติเป็นเอกฉันท์รับรองการประกาศเอกราชซึ่งมีผลบังคับใช้เมื่อวันที่ 1 มกราคม พ.ศ. 2499 อัซฮารีเรียกร้องให้ถอนกองกำลังต่างชาติและขอให้รัฐบาลอียิปต์และสหราชอาณาจักรให้การสนับสนุน ประชามติล่วงหน้า
ในเดือนตุลาคม พ.ศ. 2507 เกิดการปฏิวัติขึ้นซึ่งนำโดยกลุ่มนักศึกษาของมหาวิทยาลัยคาร์ทูม ที่ต่อต้านรัฐบาลของนายอิบราฮิม อับบอล์ส รวมถึงประชาชนใน 12 จังหวัดทางตอนใต้ซึ่งมีทั้งชาวอาหรับที่นับถือศาสนาอิสลามนิกายซีอะห์ และ ชาวแอฟริกันที่นับถือศาสนาดั้งเดิมของแอฟริกาได้ทำการประท้วงเพื่อทำการรัฐประหารโค่นนายอับบอล์ส ที่เป็นรัฐบาลทหาร การประท้วงครั้งนี้ลุกลามไปทั่วประเทศจนถึงกรุงคาร์ทูม ทำให้เขาต้องลาออกในปี พ.ศ. 2507 และรัฐสภาซูดานแต่งตั้งให้นายอัซฮารีซึ่งเป็นนายกรัฐมนตรีซูดานมาตั้งแต่ก่อตั้งประเทศในปีพ.ศ. 2499 มาเป็นประธานาธิบดีที่เป็นรัฐบาลพลเรือนในปี พ.ศ. 2507 - 2512
ประวัติ.
ก่อนปี พ.ศ. 2498 ในช่วงที่ซูดานเป็นเขตปกครองของอียิปต์สมัยสาธารณรัฐที่ 1 นับตั้งแต่การประกาศเอกราชของอียิปต์ในปี พ.ศ. 2496 รัฐบาลซูดานภายใต้การปกครองของนายอิสมาฮิล อัล-อัซฮารี ได้ประกาศระงับความก้าวหน้าของซูดานในการกำหนดเขตปกครองตนเองชั่วคราว โดยหวังว่าจะส่งเสริมความสามัคคีกับอียิปต์ และเพื่อจะเข้าร่วมกับอียิปต์ในปี พ.ศ. 2496 แม้ว่าพรรคสหภาพแห่งชาติ (ซูดาน)ที่สนับสนุนเขา (NUP) จะชนะเสียงข้างมากในการเลือกตั้งรัฐสภาปี 2496 แต่อัซฮารีตระหนักดีว่าความคิดเห็นของประชาชนได้เปลี่ยนไปต่อต้านสหภาพดังกล่าว อัซฮารี ซึ่งเคยเป็นโฆษกคนสำคัญของ "แนวร่วมความสามัคคีแห่งหุบเขาไนล์" จึงกลับมาเป็นจุดยืนของ NUP และสนับสนุนความเป็นอิสระแก่ซูดาน เมื่อวันที่ 19 ธันวาคม พ.ศ. 2498 รัฐสภาซูดานภายใต้การนำของอัซฮารีมีมติเป็นเอกฉันท์รับรองการประกาศเอกราชซึ่งมีผลบังคับใช้เมื่อวันที่ 1 มกราคม พ.ศ. 2499 อัซฮารีเรียกร้องให้ถอนกองกำลังต่างชาติและขอให้รัฐบาลอียิปต์และสหราชอาณาจักรให้การสนับสนุน ประชามติล่วงหน้า
ในเดือนตุลาคม พ.ศ. 2507 เกิดการปฏิวัติขึ้นซึ่งนำโดยกลุ่มนักศึกษาของมหาวิทยาลัยคาร์ทูม ที่ต่อต้านรัฐบาลของนายอิบราฮิม อับบอล์ส รวมถึงประชาชนใน 12 จังหวัดทางตอนใต้ซึ่งมีทั้งชาวอาหรับที่นับถือศาสนาอิสลามนิกายซีอะห์ และ ชาวแอฟริกันที่นับถือศาสนาดั้งเดิมของแอฟริกาได้ทำการประท้วงเพื่อทำการรัฐประหารโค่นนายอับบอล์ส ที่เป็นรัฐบาลทหาร การประท้วงครั้งนี้ลุกลามไปทั่วประเทศจนถึงกรุงคาร์ทูม ทำให้เขาต้องลาออกในปี พ.ศ. 2507 และรัฐสภาซูดานแต่งตั้งให้นายอัซฮารีซึ่งเป็นนายกรัฐมนตรีซูดานมาตั้งแต่ก่อตั้งประเทศในปีพ.ศ. 2499 มาเป็นประธานาธิบดีที่เป็นรัฐบาลพลเรือนในปี พ.ศ. 2507 - 2512
ณัฐชา รัตน์ชยางคานนท์

ณัฐชา รัตน์ชยางคานนท์ หรือชื่อเดิม ณัฐชา ชยางคานนท์ (เกิดวันที่ 31 มกราคม พ.ศ. 2540) ชื่อเล่น กานต์ เป็นนักแสดงและนางแบบชาวไทยในสังกัดช่อง 7 เอชดี เกิดที่จังหวัดเชียงใหม่ เธอเริ่มเข้าสู่ในวงการบันเทิงเข้าร่วมในการประกวดในเวทีไทยซุปเปอร์โมเดล 2020 พร้อมกับ คริส อาคริส เมื่อในปี พ.ศ. 2563 โดยเธอได้รับตำแหน่ง ไทยซุปเปอร์โมเดล 2020 ตำแหน่งพิเศษ Digital's Choice ภายหลังเธอได้ลงนามสัญญาเป็นนักแสดงในสังกัดช่อง 7 ได้รับโอกาสแสดงละครเรื่องแรกเรื่อง "เขยบ้านไร่ สะใภ้ไฮโซ" และ "เสาร์ 5" เป็นต้น หลังจากนั้นเธอเป็นนางเอกละครก่อนข่าวเรื่องแรกละครรีเมคยอดนิยมเรื่อง "หงส์ฟ้า" แสดงคู่กับ ชาคริต บุญสิงห์
ประวัติ.
ณัฐชา รัตน์ชยางคานนท์ ชื่อเล่น กานต์ (ชื่อเดิม ณัฐชา ชยางคานนท์) เกิดเมื่อวันที่ 31 มกราคม พ.ศ. 2540 เป็นนักแสดงและนางแบบชาวไทย เกิดที่จังหวัดเชียงใหม่ มีพี่น้องทั้งหมด 4 คน พี่สาว 2 คน และพี่ชายฝาแฝด 1 คน รวมทั้งเธอที่เป็นบุตรคนเล็กของครอบครัว สำเร็จการศึกษาจาก คณะรัฐศาสตร์และรัฐประศาสนศาสตร์ สาขาวิชาการระหว่างประเทศ มหาวิทยาลัยเชียงใหม่
วงการบันเทิง.
ณัฐชาเริ่มเข้าสู่วงการบันเทิงจากเวทีการประกวดไทยซุปเปอร์โมเดล 2020 พร้อมกับ คริส อาคริส โดยเธอได้รับตำแหน่ง ไทยซุปเปอร์โมเดล 2020 และตำแหน่งพิเศษ Digital's Choice ภายหลังจึงได้เซ็นสัญญาเป็นนักแสดงในสังกัดช่อง 7 เอชดี มีผลงานละครเรื่องแรกคือ"เขยบ้านไร่ สะใภ้ไฮโซ" รับบทเป็น "ครูมิ้นท์"
ต่อมา ณัฐชาได้รับโอกาสเป็น 1 ใน 5 นางเอกจากเรื่อง"เสาร์ 5" รับบทเป็น "หมวดกุ้ง" แสดงคู่กับ สพล อัศวมั่นคง และในละครเรื่องนี้ ทำให้เธอเริ่มมีชื่อเสียงจากแฟนคลับคู่จิ้นมากมาย
หลังจากนั้น ณัฐชาได้เป็นนางเอกละครก่อนข่าวเรื่องแรกคือ "หงส์ฟ้า" รับบทเป็น "หงส์ฟ้า / กะลา" แสดงคู่กับ ชาคริต บุญสิงห์ และได้เป็นนางเอกละครภาคต่อภาคสุดท้ายของละครชุด สาวน้อยในตะเกียงแก้ว คือ "มนตราตะเกียงแก้ว" รับบทเป็น "แม่มดเรนี่" แสดงคู่กับ เกียรติภูมิ บันลือชัยฤทธิ์
ด้วยฝีมือที่เจิดจรัส ณัฐชาจึงได้รับกระแสตอบรับที่ดีจากแฟนละครอย่างล้นหลาม ส่งผลให้เธอได้เป็นนางเอกละครหลังข่าวเรื่องแรกคือ "ฤทัยบดี" รับบทเป็น "ปานฤทัย" แสดงคู่กับ ภัทรพลฒ์ เดชพงษ์วรานนท์ และได้รับบทเป็นนางเอกละครหลังข่าวอีกหลายเรื่อง เช่น "ลางปริศนา", "เงากามเทพ", "ลวง" เป็นต้น
ณัฐพล ไรยวงค์

ณัฐพล ไรยวงค์ ชื่อเล่น บิว (เกิดเมื่อวันที่ 12 มิถุนายน พ.ศ. 2539)เป็นนักแสดงชาวไทยในสังกัดช่อง 7 เอชดีเกิดที่จังหวัดพิจิตรเริ่มเข้าสู่ในวงการบันเทิงจากเวทีการประกวดดาวมหาลัยจากมหาวิทยาลัยราชภัฏสวนดุสิตและได้รับรางวัลจากเวทีโครงการ To be number one idol 4 จากนั้นได้รับโอกาสร่วมแสดงรับเชิญในละครซีรีส์ทางจีเอ็มเอ็ม 25 ภายหลังณัฐพลได้ลงนามสัญญาเป็นนักแสดงในสังกัดช่อง 7 เอชดีผลงานละครเทิดพระเกียรติเรื่อง "ใต้ร่มพระบารมี" ชุด ครูของแผ่นดิน และละครซีรีส์ชุดภารกิจรักเรื่อง "ราชนาวีที่รัก" รับบทเป็น "จ่ามะเดี่ยว" ออกอากาศเมื่อ พ.ศ. 2560 ณัฐพลมีผลงานละครเรื่อยมา
ประวัติ.
ณัฐพล เกิดเมื่อวันที่ 12 มิถุนายน พ.ศ. 2539 เป็นนักแสดงชาวไทยในสังกัดช่อง 7 เอชดีเกิดที่จังหวัดพิจิตร ณัฐพลจบการศึกษาระดับมัธยมศึกษาตอนปลายจาก โรงเรียนโพธิธรรมสุวัฒน์ จังหวัดพิจิตร และระดับปริญญาตรี คณะวิทยาการจัดการ หลักสูตรนิคณะเทศศาสตร์ มหาวิทยาลัยสวนดุสิต 
วงการบันเทิง.
เริ่มเข้าสู่ในวงการบันเทิงจากเวทีการประกวดดาวมหาลัยจากมหาวิทยาลัยราชภัฏสวนดุสิตและได้รับรางวัลจากเวทีโครงการ To be number one idol 4 จากนั้นได้รับโอกาสร่วมแสดงรับเชิญในละครซีรีส์ทางช่อง GMM TV 25ภายหลังณัฐพลได้ลงนามสัญญาเป็นนักแสดงในสังกัดช่อง 7 เอชดีผลงานละครเทิดพระเกียรติเรื่อง "ใต้ร่มพระบารมี" ชุด ครูของแผ่นดิน และละครซีรีส์ชุดภารกิจรักเรื่อง "ราชนาวีที่รัก" รับบทเป็น "จ๋ามะเดี่ยว" ออกอากาศเมื่อในปีพ.ศ. 2560 ณัฐพลมีผลงานละครเรื่อยๆเป็นๆต้น
ใน ปี พ.ศ. 2565 ณัฐพลเป็นนักแสดงและเป็นที่รู้จักในละครรีเมคยอดนิยมเรื่อง "เสาร์ 5" รับบทเป็น "เมฆา" 
หลังจากละครออกอากาศได้รับกระตอบกลับที่ดีโดยมีผู้ติดตามและให้ความสนใจในละครเรื่องนี้เรื่อยๆขึ้นทำให้ละครเรื่อง "เสาร์ 5" ประสบความสำเร็จ
ชีวิตส่วนตัว.
กำลังกำลังคบหาดูใจกับ วีซ่า สิมิลัน เตมีวณีย์ นักแสดงสังกัดช่อง7
คู่กรรม (ภาพยนตร์ พ.ศ. 2538)

คู่กรรม  เป็นภาพยนตร์ไทยแนวโรแมนติก-ดรามา ในปี พ.ศ. 2538 กำกับโดย ยุทธนา มุกดาสนิท ศิลปินแห่งชาติ ดัดแปลงจากนวนิยายในชื่อเรื่องเดียวกันของ ทมยันตี เรื่องราวความรักสามเส้าที่เกิดขึ้นในประเทศไทยในสมัยสงครามโลกครั้งที่สอง และแสดงถึงความรักระหว่างนายทหารหนุ่มของกองทัพเรือจักรวรรดิญี่ปุ่นกับผู้หญิงไทยที่มีส่วนเกี่ยวข้องกับขบวนการเสรีไทย
ธงไชย แมคอินไตย์ รับบท โกโบริ นายทหารเรือของกองทัพเรือจักรวรรดิญี่ปุ่น โดยเขากลับมารับบทเดิมจากละครทางโทรทัศน์ยอดนิยมความยาว 26 ตอนในปี พ.ศ. 2533 ที่สร้างจากนวนิยายเรื่องนี้ นอกเหนือจากละครโทรทัศน์ปี พ.ศ. 2533 แล้ว เรื่องราวยังได้รับการดัดแปลงหลายครั้ง รวมถึงภาพยนตร์ในปี พ.ศ. 2516, พ.ศ. 2531 และ พ.ศ. 2556 รวมถึงละครเพลงในปี พ.ศ. 2546 โดยดรีมบอกซ์เธียเตอร์ ซึ่งจัดแสดงอีกครั้งในปี พ.ศ. 2550
ภาพยนตร์เรื่องนี้ติดหนึ่งในห้าภาพยนตร์ที่ทำรายได้สูงสุดในประเทศไทยในปี พ.ศ. 2538 ภาพยนตร์เรื่องนี้เป็นหนึ่งในภาพยนตร์ไทยที่ได้รับการเผยแพร่ในต่างประเทศในรูปแบบโฮมวิดีโอแบบวีเอชเอสที่มีคำบรรยายภาษาอังกฤษในปี พ.ศ. 2541
อะเลคเซย์

อะเลคเซย์ [] เป็นชื่อตัวเพศชายในภาษารัสเซียและบัลแกเรียที่มาจากภาษากรีกว่า "Aléxios"  หมายถึง "ผู้พิทักษ์" ทำให้มีที่มาเดียวกันกับชื่อ Alexius ในภาษาละติน 
เช่นเดียวกันกับชื่อในภาษายูเครนและเบลารุสที่ทับศัพท์เป็น Oleksii (Олексій) และ Aliaksiej (Аляксей) ตามลำดับ
คริสตจักรรัสเซียออร์ทอดอกซ์ใช้ชื่อในแบบภาษาสลาวอนิกคริสตจักรเก่าว่า Alexiy หรือ Aleksiy (Алексiй หรือ Алексий ในรูปสะกดสมัยใหม่) สำหรับนักบุญและคณะสงฆ์ (ส่วนใหญ่ใช้รูปนี้ในอัครบิดร Alexius ที่ 1 และ Alexius ที่ 2) ชื่อนี้กลายเป็นที่นิยทในรัสเซียหลังการรับบัพติศมาของซาร์อะเลคเซย์ที่ 1 แห่งรัสเซีย พระราชโอรสในซาร์มีไฮล์ที่ 1 แห่งรัสเซีย
อโยธยา (แก้ความกำกวม)

อโยธยา อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แชฮ์ลอ รียอฮี

แชฮ์ลอ รียอฮี (7 กุมภาพันธ์ พ.ศ. 2470 – 31 ธันวาคม พ.ศ. 2562) เป็นนักแสดงและผู้กำกับภาพยนตร์ชาวอิหร่าน เธอมีผลงานการแสดงหลายเรื่อง
รียอฮีเสียชีวิตในวันที่ 31 ธันวาคม พ.ศ. 2562
แหล่งอ้างอิง.
<templatestyles src="Reflist/styles.css" />
คลองบางใหญ่ (จังหวัดนนทบุรี)

คลองบางใหญ่ เป็นคลองในพื้นที่อำเภอบางใหญ่ จังหวัดนนทบุรี อยู่ในความดูแลของกรมชลประทาน มีความยาวประมาณ 7 กิโลเมตร เชื่อมต่อระหว่างคลองอ้อมนนท์ คลองบางกอกน้อย และคลองนราภิรมย์
คลองบางใหญ่เป็นคลองขุด ไม่แน่ชัดว่าขุดเมื่อใด มีการตั้งชุมชนตั้งแต่อย่างน้อยสมัยอยุธยาแต่เพิ่งมีหลักฐานในนิราศสมัยรัตนโกสินทร์ เช่นสุนทรภู่เคยใช้เส้นทางนี้เมื่อครั้งที่ไปนมัสการพระปฐมเจดีย์และค้นหายาอายุวัฒนะที่เมืองสุพรรณบุรี เดินทางโดยใช้เส้นทางคลองบางกอกน้อย ออกคลองบางใหญ่ คลองโยง ลานตากฟ้า แม่น้ำท่าจีน และเข้าสุพรรณบุรีตามลำดับ มีวัดเก่าแก่ริมคลองบางใหญ่ ได้แก่ วัดอินทร์ที่สร้างในสมัยอยุธยามีชุมชนวัดอินทร์ซึ่งเป็นชุมชนขนาดใหญ่ วัดคงคาเป็นวัดเก่าแก่มีมาตั้งแต่ครั้งกรุงสุโขทัย วัดบางโคซึ่งมีชุมชนบางโคตั้งแต่ครั้งกรุงรัตนโกสินทร์ตอนต้น ส่วนวัดอื่นที่ตั้งอยู่ริมคลองได้แก่ วัดส้มเกลี้ยง วัดพระนอน วัดท่าบันเทิงธรรม และวัดหลังบาง
ในสมัยก่อนที่จะขุดคลองมหาสวัสดิ์ในสมัยพระบาทสมเด็จพระจอมเกล้าเจ้าอยู่หัว การคมนาคมระหว่างจังหวัดพระนคร ธนบุรี และนนทบุรี ได้อาศัยผ่านเส้นทางนี้
สภาพปัจจุบันของคลองบางใหญ่มีอุปสรรคกีดขวางการไหลของน้ำ เช่น ผักตบชวา วัชพืชและต้นไม้ขนาดเล็กขึ้นหนาแน่นเป็นช่วง ๆ จากข้อมูล พ.ศ. 2562 มีปริมาณผักตบชวาอยู่อย่างหนาแน่นในคลองบางใหญ่ในเขตเทศบาลตำบลบางใหญ่ (ในขณะนั้น) ระยะทางประมาณ 1 กิโลเมตร มีพื้นที่ผักตบชวาประมาณ 30,000 ตารางเมตร (คิดเป็นปริมาณประมาณ 1,500 ตัน)
คู่กรรม (แก้ความกำกวม)

คู่กรรม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เด็กเสเพล (ภาพยนตร์ปี พ.ศ. 2539)

เด็กเสเพล  เป็นภาพยนตร์ไทยแนวดรามาจากค่ายไฟว์สตาร์โปรดักชั่น กำกับโดย นพพร วาทิน สร้างจากนวนิยายของ ฉัตรชัย วิเศษสุวรรณภูมิ หรือที่รู้จักในชื่อ พนมเทียน ศิลปินแห่งชาติ ที่ได้รับการดัดแปลงเป็นภาพยนตร์ครั้งแรกในปี พ.ศ. 2503 ภาพยนตร์เรื่องนี้เล่าถึงวัยรุ่นที่หลงเดินทางเข้าสู่ชีวิตแห่งอาชญากรรม เข้าฉายเมื่อวันที่ 21 สิงหาคม พ.ศ. 2539 และได้ถูกสร้างใหม่เป็นละครโทรทัศน์ในชื่อเดียวกันในปี พ.ศ. 2563
เนื้อเรื่อง.
ที่หมู่บ้านชายแดน เกิดความรุนแรงขึ้นระหว่าง กองทัพไทย กับ ขบวนการ คอมมิวนิสต์ ระหว่างการต่อสู้ ภรรยาของศักดิ์ถูกฆ่าตาย อย่างไรก็ตาม ลูกชายของเขาหายตัวไป
ทินหรือสันต์ ลูกชายของศักดิ์เติบโตมาในสภาพยากจนข้นแค้นและกลายเป็นส่วนหนึ่งของแก๊งโจร อยู่มาวันหนึ่ง ทิน ทำร้ายผู้หญิงและขโมยกระเป๋าเงินของเธอ เขาหลบตำรวจโดยซ่อนตัวอยู่ในโรงเรียนที่ศักดิ์สอนอยู่ จากจุดนั้น ศักดิ์พยายามเกลี้ยกล่อมทินว่าชีวิตของอาชญากรไม่ใช่สิ่งที่เขาควรจะเป็น
ผลตอบรับ.
วินรวีร์ ใหญ่เสมอ คว้ารางวัลนักแสดงนำชายยอดเยี่ยมจากงานประกาศ รางวัลภาพยนตร์แห่งชาติ สุพรรณหงส์ ครั้งที่ 6 ซึ่งจัดขึ้นเมื่อเดือนเมษายน ปี พ.ศ. 2540 โดยภาพยนตร์ยังได้รับอีก 2 รางวัลคือ ถ่ายภาพยอดเยี่ยม โดยคุณ ปรีชา ชื่นชม และ บันทึกเสียงยอดเยี่ยม โดย ห้องบันทึกเสียงรามอินทรา
แฮแซน แอร์แซนจอนี

แฮแซน แอร์แซนจอนี (29 กรกฎาคม พ.ศ. 2465 – ประมาณเดือนมิถุนายน พ.ศ. 2512) เป็นนักปฏิรูปมูลวิวัติและรัฐมนตรีว่าการกระทรวงเกษตรของอิหร่านระหว่าง พ.ศ. 2504–2506 และเป็นผู้ริเริ่มปฏิรูปที่ดิน ต่อมาพระเจ้าชาห์ โมฮัมหมัด เรซา ปาห์ลาวี ทรงบีบบังคับให้เขาลาออกและตัวพระองค์เองก็ทรงริเริ่มการปฏิวัติขาว 
แอร์แซนจอนีเป็นรัฐมนตรีว่าการกระทรวงเกษตรในรัฐบาลแอลี แอมีนี และแอซาโดลลอฮ์ แอแลม การปฏิรูปที่ดินของเขาได้รับการสนับสนุนจากประชาชนแต่กลับไม่ได้รับการชื่นชมจากตำรวจลับซอวอกของอิหร่านแต่อย่างใด
สถานีรถไฟเอบิซุ (โตเกียว)

สถานีรถไฟเอบิซุ  เป็นสถานีรถไฟตั้งอยู่บริเวณย่านเอบิซุ เขตชิบูยะ กรุงโตเกียว บริหารโดยบริษัทรถไฟญี่ปุ่นตะวันออก (เจอาร์ ตะวันออก) และโตเกียวเมโทร
แรกเริ่มสถานีถูกสร้างขึ้นใน ค.ศ. 1901 เพื่อเป็นสถานีขนส่งเบียร์ให้กับโรงงานเบียร์เยบิซุ และเป็นสถานีสำหรับผู้โดยสาร ค.ศ. 1906 ส่วนรถไฟใต้ดินเริ่มเปิดบริการ ค.ศ. 1964
เส้นทาง.
สถานีรถไฟเอบิซุมีเส้นทางรถไฟให้บริการ ดังนี้
โรงเรียนผีมีอยู่ว่า…

โรงเรียนผีมีอยู่ว่า…  เป็นละครชุดต้นฉบับของเน็ตฟลิกซ์ สร้างจากการ์ตูนสยองขวัญ 8 เรื่องที่เล่าถึงเหตุการณ์ต่าง ๆ ที่เกิดขึ้นที่โรงเรียนในยามวิกาล โดยเผยแพร่พร้อมกันทั่วโลกในวันที่ 10 สิงหาคม พ.ศ. 2565
การผลิต.
ละครชุดนี้ผลิดโดยบริษัทไฟว์สตาร์ โปรดักชั่นได้รวบรวมนักแสดงดาวรุ่งจำนวน 14 คน มาถ่ายทอดเรื่องราวทั้ง 8 เรื่องภายใต้ผีมือกำกับของ 6 ผู้กำกับ ซึ่งแต่ละตอนมีจุดขายและคาแร็กเตอร์แต่ต่างกัน โดยถ่ายทำกันในช่วงปลายปี พ.ศ. 2564 และประกาศเปิดตัวครั้งแรกในงาน Geeked Week 2022 ที่จัดขึ้นระหว่างวันที่ 6 มิถุนายน พ.ศ. 2565 - 10 มิถุนายน พ.ศ. 2565 โดยในวันงานวันที่ 6 มิถุนายน พ.ศ. 2565 ได้ฉายตัวอย่างเรื่องสั้น 3 เรื่อง คือ เดินล่าท้าผี, แรงสาปแช่ง และสูตรลับร้านป้าจง
ประเด็นการละเมิดลิขสิทธิ์.
หลังจากโรงเรียนผีมีอยู่ว่าได้ออกฉายในวันที่ 10 สิงหาคม พ.ศ. 2565 ได้มีผู้ชมจำได้ว่ามีตัวละครหนึ่งในตอน “แรงสาบแช่ง” ได้มีการนำโลโก้ของกลุ่ม BL High school ที่ก่อตั้งขึ้นในปี พ.ศ. 2561 มาใช้เป็นตราโรงเรียนติดเสื้อชุดยูนิฟอร์ม จนนำไปสู่แฮชแท็ก “#รรผขี้ก็อป” ติดเทรนด์ทวิตเตอร์ไทยในเวลาต่อมา หลังจากนั้นในวันที่ 11 สิงหาคม พ.ศ. 2565 ทางแฟนเพจ Fivestarmovies ได้โพสต์จดหมายชี้แจงแจ้งว่าได้มีการติดต่อไปที่ผู้รับจ้างออกแบบชุดยูนิฟอร์มดังกล่าว ซึ่งผู้ประสานงานได้แจ้งทางเจ้าของลิขสิทธิ์ว่าผู้รับจ้างยินดีรับผิดชอบและเจรจากับเจ้าของลิขสิทธิ์เพื่อหาข้อยุติ รวมถึงการชำระค่าลิขสิทธิ์ให้เจ้าของลิขสิทธิ์ด้วย
การตอบรับ.
ซีรีส์ถูกวิจารณ์อย่างหนักในส่วนของพล็อตเรื่องที่เดาทางได้ง่าย ความไม่ต่อเนื่องและความคล้ายกันเกินไปของกลวิธีที่ใช้ในการหลอกล่อคนดู แต่ในส่วนของการรับชมบนเน็ตฟลิกซ์นั้นซีรีส์สามารถติดท็อป 10 ของประเทศไทย 4 สัปดาห์ และประเทศอินโดนีเซีย มาเลเซีย และเวียดนาม 2 สัปดาห์
ยูโรเปียนคัพ นัดชิงชนะเลิศ 1972

ยูโรเปียนคัพ นัดชิงชนะเลิศ 1972  เป็นการแข่งขันฟุตบอลที่จัดขึ้นที่สนาม De Kuip เมืองรอตเตอร์ดัม เมื่อวันที่ 31 พฤษภาคม ค.ศ. 1972 เป็นการแข่งขันกันระหว่าง อาแจ็กซ์ ของเนเธอร์แลนด์กับ อินเตอร์มิลาน ของอิตาลี ซึ่งเป็นแชมป์ยูโรเปียนคัพ 2 สมัยติดต่อกันในปี ค.ศ. 1964 และ ค.ศ. 1965 เพื่อตัดสินแชมป์ยูโรเปียนคัพ ฤดูกาล 1971–72 โดยอาแจ็กซ์เอาชนะอินเตอร์ด้วยสกอร์ 2-0 ทำให้พวกเขาคว้าแชมป์ยูโรเปียนคัพเป็นสมัยที่ 2 ติดต่อกัน หลังจากที่พวกเขาคว้าแชมป์สมัยแรกในปี ค.ศ. 1971 ได้สำเร็จ สองประตูในครึ่งหลังมาจากโยฮัน ไกรฟฟ์ ตำนานผู้ล่วงลับ
เกมนี้มักถูกกล่าวขานว่าเป็นช่วงเวลาที่ยิ่งใหญ่ที่สุดของ โททัล ฟุตบอล อาแจ็กซ์ครองเกมได้มาก เนื่องจากอินเตอร์เน้นเกมรับด้วยกลยุทธ์ คาเตนัชโช ของพวกเขา
ภูเขาไฟเย็นยวดยิ่ง

ภูเขาไฟเย็นยวดยิ่ง  หรือ ภูเขาไฟน้ำแข็ง (ice volcano) เป็นภูเขาไฟประเภทหนึ่งที่ปะทุสารระเหยง่าย เช่น น้ำ แอมโมเนียหรือมีเทนออกสู่สภาพแวดล้อมเย็นจัดที่อุณหภูมิเท่ากับ/ต่ำกว่าจุดเยือกแข็ง สารเหล่านี้เรียกรวม ๆ ว่าหินหนืดเย็นยวดยิ่ง (cryomagma) หรือหินหลอมเหลวเย็นยวดยิ่ง (cryolava) มักเป็นของเหลวที่สามารถก่อควันแต่บางครั้งอยู่ในรูปไอ หินหนืดเย็นยวดยิ่งนี้จะควบแน่นเป็นของแข็งเมื่อสัมผัสกับสภาพแวดล้อมอุณหภูมิต่ำมากหลังการปะทุ เป็นไปได้ที่ภูเขาไฟเย็นยวดยิ่งจะเกิดบนดาวบริวารน้ำแข็งหรือวัตถุอื่นที่อุดมไปด้วยน้ำที่อยู่พ้นแนวหิมะของระบบสุริยะ เช่น พลูโต ไททัน เซเรสและบางส่วนของยูโรปา นอกจากนี้อาจพบไกเซอร์น้ำแข็งซึ่งเป็นปรากฏการณ์คล้ายกันบนเอนเซลาดัสและไทรทัน
แหล่งพลังงานที่เป็นไปได้ที่วัตถุในระบบสุริยะใช้ละลายน้ำแข็งและเกิดเป็นภูเขาไฟเย็นยวดยิ่งคือแรงเสียดทานน้ำขึ้นลง (tidal friction) โดยตะกอนเยือกแข็งที่โปร่งแสงจะก่อให้เกิดปรากฏการณ์เรือนกระจกใต้พื้นผิว ซึ่งจะสะสมความร้อนไว้จนตะกอนละลาย
อุณหภูมิที่อุ่นขึ้นของควาอัวร์ วัตถุแถบไคเปอร์ดวงหนึ่งทำให้นักวิทยาศาสตร์เชื่อว่าอาจเคยมีภูเขาไฟเย็นยวดยิ่งบนดาวดวงนี้ เนื่องจากพบการสลายให้กัมมันตรังสีซึ่งให้พลังงานในการละลายน้ำผสมแอมโมเนียที่มีจุดหลอมเหลวที่ -95 องศาเซลเซียส เกิดเป็นของเหลวเย็นจัดปะทุขึ้นจากภูเขาไฟ
การสังเกต.
วันที่ 27 พฤศจิกายน ค.ศ. 2005 ยานอวกาศ "กัสซีนี" ถ่ายภาพไกเซอร์ที่ขั้วโลกใต้ของเอนเซลาดัส
มีการพบหลักฐานทางอ้อมถึงภูเขาไฟเย็นยวดยิ่งต่อมาบนดาวบริวารน้ำแข็งหลายดวงในระบบสุริยะ เช่น ยูโรปา ไททัน แกนีมีดและมิแรนดา ยานอวกาศ "กัสซีนี" สังเกตปรากฏการณ์ที่คาดว่าเป็นภูเขาไฟเย็นยวดยิ่งบนไททัน โดยเฉพาะอย่างยิ่งบริเวณเทือกเขาดูมมอนส์และโซตราพาเทราที่อยู่ใกล้เคียง ซึ่งเป็น "หลักฐานที่ดีที่สุดของภูมิลักษณ์ภูเขาไฟบนดาวบริวารน้ำแข็ง" ภูเขาไฟเย็นยวดยิ่งเป็นสิ่งหนึ่งที่ใช้คาดการณ์ถึงแหล่งสะสมมีเทนในชั้นบรรยากาศ
ในปี ค.ศ. 2007 หอดูดาวเจมิไนพบร่องรอยแอมโมเนียไฮเดรตและผลึกน้ำบนพื้นผิวแครอน ดาวบริวารของพลูโต แสดงให้เห็นถึงการมีอยู่ของภูเขาไฟเย็นยวดยิ่งหรือไกเซอร์เย็นยวดยิ่ง ต่อมาในปี ค.ศ. 2015 ยานอวกาศ "นิวฮอไรซันส์" พบว่าพื้นผิวแครอนยังมีอายุไม่มาก ซึ่งอาจเป็นผลมาจากภูเขาไฟเย็นยวดยิ่ง ขณะที่มีการพบภูเขายอดแหว่งบนพลูโต ซึ่งเป็นองค์ประกอบของภูเขาไฟเย็นยวดยิ่ง
ในปี ค.ศ. 2015 ยานอวกาศ "ดอว์น" จับภาพจุดสว่างสองแห่งในแอ่งบนเซเรส นำไปสู่การคาดการณ์ถึงภูเขาไฟเย็นยวดยิ่ง ต่อมาเดือนกันยายน ค.ศ. 2016 นักวิทยาศาสตร์นาซารายงานผลการศึกษาภูเขาอะฮูนามอนส์บนเซเรสว่าเป็น "โดมภูเขาไฟที่ไม่เหมือนที่ใดในระบบสุริยะ ภูเขาขนาดใหญ่นี้มีแนวโน้มเกี่ยวข้องกับภูเขาไฟ โดยเฉพาะภูเขาไฟเย็นยวดยิ่ง ซึ่งปะทุของเหลวจากสารระเหยง่ายอย่างน้ำ แทนที่จะเป็นซิลิเกต ... เป็นตัวอย่างเดียวของภูเขาไฟเย็นยวดยิ่งที่อาจเกิดจากของผสมโคลนเค็ม และก่อตัวเมื่อไม่นานมานี้" นอกจากนี้แอ่งออเคเตอร์บนเซเรสที่มีจุดสว่างอาจมีภูเขาไฟเย็นยวดยิ่ง การศึกษาในปี ค.ศ. 2017 ระบุว่าการปะทุครั้งใหญ่ล่าสุดของแอ่งออเคเตอร์เกิดขึ้นเมื่อ 4 ล้านปีก่อน และน่าจะยังคงมีพลัง
สายเคฮิง–โทโฮกุ

สายเคฮิง-โทโฮกุ  เป็นเส้นทางรถไฟในประเทศญี่ปุ่น ระหว่างนครไซตามะ คาวางูจิ โตเกียว คาวาซากิ และโยโกฮามะ เป็นส่วนหนึ่งของเครือข่ายเส้นทางรถไฟบริษัทรถไฟญี่ปุ่นตะวันออก รวมระยะทาง 59.1 กิโลเมตร 
ปกติแล้วเส้นทางสายนี้จะใช้เส้นทางเดียวกับสายสายหลักโทโฮกุและสายหลักโทไกโด แต่ระหว่างสถานีรถไฟอากาบาเนะถึงสถานีรถไฟอูเอโนะจะแยกเส้นทางวิ่งกันกับสายหลักโทโฮกุ
ปลายสายทางด้านทิศใต้ขบวนรถไฟจะให้บริการโดยวิ่งผ่านเข้าสู่เส้นทางของสายเนงิชิ ที่เชื่อมระหว่างสถานีรถไฟโยโกฮามะกับสถานีรถไฟโอฟูนะ เป็นผลให้เส้นทางรถไฟทั้งหมดตั้งแต่โอมิยะจนถึงโอฟูนะมักเรียกอีกชื่อหนึ่งว่าสาย "เคฮิง-โทโฮกุ-เนงิชิ" (京浜東北線・根岸線) โดยในแผนที่ระบบการเดินรถไฟมักใช้สีฟ้าอ่อนร่วมกัน
ความเป็นมา.
เปิดให้บริการวันที่ 20 ธันวาคม ค.ศ. 1914 ระหว่างสถานีรถไฟชินางาวะ กรุงโตเกียว กับสถานีรถไฟทาคาชิมาโจ นครโยโกฮามะ แรกเริ่มมีชื่อว่ารถไฟฟ้าสายโทไกโด (東海道電車線) ต่อมาวันที่ 30 กันยายน ค.ศ. 1915 จึงเปลี่ยนชื่อเป็นสายเคฮิง (京浜線) และขยายเส้นทางไปทางทิศใต้ถึงสถานีรถไฟซากูระงิโจ 
ส่วนทิศเหนือขยายเส้นทางผ่านเส้นทางสายหลักโทโฮกุถึงสถานีรถไฟอากาบาเนะ ใน ค.ศ. 1928 และสถานีรถไฟโอมิยะ ใน ค.ศ. 1932
ชื่อเส้นทางมาจากตัวอักษรหลังของคำว่าโตเกียว (東京) โยโกฮามะ (横浜) และเส้นทางรถไฟที่มีชื่อว่าสายหลักโทโฮกุ (東北本線)
รูปแบบการเดินรถ.
ในชั่วโมงเร่งด่วนจะมีระยะห่างระหว่างขบวน 2-3 นาที และทุก 5 นาทีในช่วงกลางวันในเวลาที่เหลือ โดยปกติแล้วขบวนรถไฟทุกขบวนกำหนดเป็นรถไฟท้องถิ่น (Local) (各駅停車, "Kakueki-Teisha") หยุดทุกสถานีในเส้นทาง อย่างไรก็ตาม ในช่วงเวลา (10:30-15:30) ของทุกวันขบวนรถจะเปลี่ยนเป็นรถเร็ว (Rapid) (快速, "kaisoku") โดยจะหยุดในบางสถานีในช่วงที่เส้นทางอยู่ในเขตโตเกียว ที่เส้นทางวิ่งคู่ขนานและทับซ้อนกับสายยามาโนเตะ 
รายชื่อสถานี.
ขบวนรถไฟท้องถิ่นจะจอดทุกสถานี ส่วนขบวนรถเร็ว "Rapid" จะจอดในสถานีที่มีเครื่องหมาย "●" และ "■" ในวันธรรมดา (สถานีที่มีเครื่องหมาย "■" สามารถเปลี่ยนชานชาลาเพื่อเปลี่ยนไปสายยามาโนเตะได้) และสถานีที่มีเครื่องหมาย "▲" สำหรับรถเร็ว "Rapid" ที่จะจอดในวันหยุดสุดสัปดาห์และวันหยุดราชการเท่านั้น
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คลองบางซื่อ (กรุงเทพมหานคร)

คลองบางซื่อ เป็นลำน้ำสาขาของแม่น้ำเจ้าพระยา ในปัจจุบันแบ่งออกเป็น 2 ช่วง ช่วงแรกเริ่มจากแม่น้ำเจ้าพระยาทางทิศเหนือของวัดแก้วฟ้าจุฬามณีไปทางทิศตะวันออกจนบรรจบคลองเปรมประชากร (ลำน้ำที่ตรงต่อเนื่องไปคือคูข้างสโมสรนายทหารอากาศ ซึ่งก็คือแนวคลองเก่าของคลองบางซื่อก่อนจะมีการขุดคลองประปา) ส่วนช่วงที่ 2 เริ่มจากคลองเปรมประชากร ขนานคู่กับคลองประปาทางด้านทิศเหนือ โดยคลองส่วนดังกล่าวเป็นส่วนที่ขุดใหม่เพื่อไปบรรจบกับแนวคลองเดิมบริเวณแยกสะพานดำ แทนที่แนวคลองเก่าหลังจากขุดคลองประปา ก่อนจะไหลไปทางทิศตะวันออกจนบรรจบคลองลาดพร้าวบริเวณชุมชนลาดพร้าว 45 คลองบางซื่อในเขตดุสิตมีความยาว 1,550 เมตร ในเขตบางซื่อมีความยาว 500 เมตร ในเขตพญาไทมีความยาว 2,600 เมตร ในเขตดินแดงมีความยาว 1,450 เมตร และในเขตห้วยขวางมีความยาว 1,800 เมตร คลองมีความกว้าง 6–18 เมตร
เมื่อ พ.ศ. 2557 มีการฟื้นฟูคลองบางซื่อขึ้นมา เช่น มีการจัดพิธีบวชคลอง มีการปลูกหญ้าแฝกลงในลำคลองเพื่อให้รากแฝกช่วยกรองน้ำเสีย และทำน้ำหมักจุลินทรีย์แล้วเทลงในคลองเพื่อให้จุลินทรีย์บำบัดน้ำเสีย จนถึงปัจจุบันนี้น้ำในคลองบางซื่อช่วงถนนรัชดาภิเษกถึงชุมชนริมคลองบางซื่อลาดพร้าว 46 น้ำในคลองใสขึ้น มีปลาแหวกว่ายให้เห็น จากข้อมูล พ.ศ. 2562 ริมคลองบางซื่อช่วงใกล้คลองลาดพร้าวมีบ้านรุกล้ำแนวเขื่อน ต่อมาทางภาครัฐได้สร้างบ้านใหม่ทดแทนบ้านรุกล้ำแนวคลอง
ในปัจจุบันใต้คลองบางซื่อมีอุโมงค์ระบายน้ำขนาดใหญ่ช่วยแก้ไขปัญหาน้ำท่วม มีขนาดเส้นผ่านศูนย์กลาง 5 เมตร ยาวประมาณ 6.40 กิโลเมตร นอกจากนี้ สำนักการระบายน้ำ กรุงเทพมหานคร ยังมีโครงการก่อสร้างสถานีสูบน้ำตอนปลายอุโมงค์กำลังสูบ 60 ลูกบาศก์เมตรต่อวินาที และโครงการก่อสร้างเขื่อนคอนกรีตเพื่อป้องกันน้ำท่วมในคลอง
วอลเลย์บอลหญิง ถ้วย ก. 2565

วอลเลย์บอลหญิง ถ้วย ก. 2565 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2565 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 19–23 กรกฎาคม
อันดับการแข่งขัน.
<templatestyles src="Col-begin/styles.css"/>
รางวัลส่วนบุคคล.
<templatestyles src="Col-begin/styles.css"/>
ศาลเจ้าชินโตศรีราชา

ศาลเจ้าชินโตศรีราชา (; โรมาจิ: "Shiracha Jinja") เป็นศาลเจ้าของลัทธิชินโต ตั้งอยู่ถนนสุรศักดิ์สงวน ตำบลศรีราชา อำเภอศรีราชา จังหวัดชลบุรี ภายในประดิษฐานสุริยเทวีอามาเตราซุ และอูกาโนมิตามะ เพื่อเป็นศูนย์รวมจิตใจของประชาคมญี่ปุ่นในศรีราชาซึ่งมีอยู่เป็นจำนวนมาก และถือเป็นศาลเจ้าชินโตแห่งที่สองในประเทศไทย
ประวัติ.
ก่อนหน้านี้เคยมีการก่อสร้างศาลเจ้าชินโตแห่งแรกในประเทศไทย ภายในมูลนิธิเพื่อการศึกษาและวัฒนธรรม จังหวัดกาญจนบุรี เพื่อรำลึกถึงความสูญเสียในสงครามโลกครั้งที่สอง ต่อมามาซาฮิโระ อาเบะ นายกสมาคมศาลเจ้าชินโต ศรีราชา มีแนวคิดที่จะสร้างศาลเจ้าชินโต ในท้องที่อำเภอศรีราชา จังหวัดชลบุรี เพราะเป็นแหล่งอาศัยของชาวญี่ปุ่นกลุ่มใหญ่ และทางสมาคมอยากเห็นเยาวชนญี่ปุ่นเข้าร่วมพิธีแห่มิโกชิ  หรือพระเกี้ยว รอบเมืองศรีราชา ซึ่งเป็นธรรมเนียมสำคัญของชาวญี่ปุ่น 
ทางสมาคมได้เริ่มการก่อสร้างศาลตั้งแต่เดือนตุลาคม พ.ศ. 2564 โดยใช้สถาปัตยกรรมญี่ปุ่น นำเข้าวัสดุการก่อสร้างและนำช่างก่อสร้างมาจากประเทศญี่ปุ่นทั้งหมด รวมถึงเชือกชิเมนาวะน้ำหนัก 130 กิโลกรัม ซึ่งแขวนไว้หน้าศาลเจ้าเพื่อป้องกันสิ่งชั่วร้าย ก็ถูกสร้างขึ้นจากความร่วมมือของสมาคมนักธุรกิจชิเมนาวะจากจังหวัดชิมาเนะ ศาลเจ้าก่อสร้างแล้วเสร็จในเดือนกุมภาพันธ์ พ.ศ. 2565 แต่พิธีเปิดศาลเจ้าถูกเลื่อนเรื่อยมาจากสถานการณ์การแพร่ระบาดของเชื้อไวรัสโควิด-19
วันที่ 21 กรกฎาคม พ.ศ. 2565 มีการเชิญนักบวชชินโต คือกูชิและคันนูชิจากประเทศญี่ปุ่นเพื่อทำพิธีเปิด และวันที่ 22 กรกฎาคมปีเดียวกัน ศาลเจ้าชินโตศรีราชาได้จัดพิธีอัญเชิญเทพเจ้ามาประดิษฐาน ณ ที่ตั้งใหม่ มีเทพเจ้าสำคัญสองพระองค์ คือ อามาเตราซุ สุริยเทวีแห่งแสงสว่าง และอูกาโนมิตามะ เทพแห่งความอุดมสมบูรณ์ โดยมีฉัตรชัย ทิมกระจ่าง นายกเทศมนตรีเมืองศรีราชาเป็นประธานในพิธี
ศาลเจ้าชินโตศรีราชามีการจ้างหญิงสาวชาวไทยทำงานเป็นมิโกะแบบไม่เต็มเวลา ทำหน้าที่ให้ข้อมูล ทำความสะอาด และขายเครื่องรางแก่ผู้ที่มาสักการะศาลเจ้า
การถ่ายภาพรังสีส่วนตัดอาศัยคอมพิวเตอร์แบบความละเอียดสูง

การถ่ายภาพรังสีส่วนตัดอาศัยคอมพิวเตอร์แบบความละเอียดสูง  เป็นการถ่ายภาพรังสีส่วนตัดอาศัยคอมพิวเตอร์รูปแบบหนึ่งที่ใช้เทคนิกพิเศษเพื่อเพิ่มความละเอียดของภาพ ใช้ในการวินิจฉัยโรคได้หลายอย่าง ที่สำคัญ เช่น โรคปอด โดยสามารถประเมินเนื้อปอดได้